ช่วยแมว แม่-ลูก4 พาลูกน้อยมาอยู่ใต้บันไดเลื่อน รถไฟใต้ดินลอนดอน (คลิป)
(ภาพจากยูทูบ),หลายครั้งที่มักจะมีข่าวว่าสัตว์เข้าไปอยู่ในสถานที่สุ่มเสี่ยงเป็นอันตรายต่อชีวิตของมัน เช่นเดียวกับครอบครัวแมวแม่และลูก 4 ตัว ยึดเอาใต้บันไดเลื่อนภายในสถานีรถไฟใต้ดินลอนดอน แห่งอังกฤษ เป็นที่พักพิงอาศัย แต่ถึงจะอยู่ในที่ลับตาก็หาได้รอดพ้นการรู้เห็นของมนุษย์ที่ไปจ๊ะเอ๋เห็นแม่และลูกแมวครอกนี้,หลังจากได้รับแจ้งจากพลเมืองหญิงคนหนึ่ง ว่ามีแมวลายดำสลับขาวอาศัยอยู่กับลูกแรกเกิด 4 ตัว ใต้บันไดเลื่อนที่เพิ่งติดตั้งใหม่ในสถานีรถไฟใต้ดินมัวร์เกท ที่กำลังอยู่ระหว่างการก่อสร้าง ราชสมาคมป้องกันการทารุณกรรมสัตว์ก็ส่งเจ้าหน้าที่ไปช่วยเหลือแมวทั้ง 5 ชีวิตทันที พวกเขาพบว่าตำแหน่งที่เจ้าเหมียวเหล่านี้อยู่ใกล้กับกลไกบันไดเลื่อน โชคดีที่เจ้าหน้าที่ไปถึงก่อนจะมีการทดสอบใช้งานบันไดเลื่อนที่จะเริ่มในเวลา 18.00 น. เพราะหากบันไดเลื่อนเคลื่อนที่แมวครอบครัวนี้อาจได้รับบาดเจ็บหรือเสียชีวิต,สภาพของแม่แมวพบว่ามีบาดแผลบนจมูก ค่อนข้างผอม และมีปลอกคอสวม เจ้าหน้าที่จึงได้ตั้งชื่อแม่แมวว่าเอลิซาเบธ เพื่อเป็นเกียรติแก่รถไฟใต้ดินลอนดอนสายใหม่ ส่วนลูกๆ ก็ได้ชื่อตามไปด้วยคือ โบว์, โคลิน, เดล และเอิร์ล ด้านราชสมาคมป้องกันการทารุณกรรมสัตว์ก็เตรียมหาบ้านใหม่ให้แมวครอกนี้หากไร้วี่แววเจ้าของมาตามหา.
ครอบครัวแมวแม่และลูก 4 ตัว ยึดเอาใต้บันไดเลื่อนภายในสถานีรถไฟใต้ดินลอนดอน แห่งอังกฤษ เป็นที่พักพิงอาศัย
แมวอยู่ใต้บันไดเลื่อน,แม่แมว-ลูกอยู่ใต้บันไดเลื่อน,รถไฟใต้ดิน,ลอนดอน